text: Ung Horsens-politiker kæmper for formandsposten i Region Midtjylland
  21 november 2017 kl. 06.57
  Borgerne i Horsens og Hedensted Kommuner hører hjemme i Region Midtjylland, som  skal have ny formand nu, hvor Bent Hansen stopper. Socialdemokraternes bud på hans afløser er Anders Kühnau, 36 år, fra Horsens. Han er i forvejen 1. viceregionsformand, men kan nu rykke helt ind i magtens centrum.
  36-årige Anders Kühnau fra Horsens er manden, der skal forsøge at beholde formandsposten på socialdemokratiske hænder. Hans udfordrer er den nuværende Venstre-borgmester i Ikast-Brande Kommune, Carsten Kissmeyer, 61 år.
  Efter 27 år i spidsen for først Viborg Amt og siden Region Midtjylland har veteranen Bent Hansen valgt at stoppe i politik.
  Han efterlader sig over 100.000 ledige personlige stemmer, som han fik ved valget for fire år siden, mens Anders Kühnau kun fik ca. 6.000. 
  Carsten Kissmeyer har aldrig siddet i regionsrådet før, men han har været borgmester i Ikast-Brande i 15 år. For to år siden forsøgte han at komme i Folketinget, hvilket dog ikke lykkedes.
  REGIONSRÅDET REGION MIDTJYLLAND
  41 mandaterNuværende fordeling:Socialdemokratiet: 16Venstre: 13Dansk Folkeparti: 3Radikale Venstre: 2SF: 2Konservative: 2Enhedslisten: 2Liberal Alliance: 1
  
  